turjo4nis/wikipedia-bn-dump-20250701 huggingface dataset:
ইলম

আরবী ভাষায় (, "ইলম") শব্দটি দ্বারা জ্ঞান, অনুধাবন ও উপলব্ধি করা কে বোঝানো হয়। বাংলা ভাষায় কখনো কখনো এলেম শব্দটি দ্বারাও একে বোঝানো হয়, যার অর্থ হল; জ্ঞান, বুদ্ধিমত্তা বা বিদ্যা তবে ইসলামী পরিভাষায় শব্দটি দ্বারা প্রায়শই শুধুমাত্র 'ইসলামি জ্ঞান' কে বোঝানো হয়ে থাকে।

আরবি বহুবচনে এবং উসমানীয় তুর্কিতে এটি উলুম নামে পরিচিত।

অর্থ

ভাষাতত্ত্ব সংক্রান্ত 
অক্সফোর্ড ইংরেজি ডিকশনারি অনুসারে জ্ঞান শব্দটি "অভিজ্ঞতা বা শিক্ষার মাধ্যমে অর্জিত ঘটনা, তথ্য এবং দক্ষতা; কোনো বিষয়ের তাত্ত্বিক বা ব্যবহারিক বোঝাপড়া।"-কে বোঝায়।

ইসলামী অর্থ 
পাশ্চাত্য বিশ্বে জ্ঞান বলতে কোন বস্তু, দিব্য বা শারীরিক সম্পর্কিত তথ্যকে বোঝায়, তবে ইসলামী দৃষ্টিতে 'ইলম' একটি সর্বাত্মক শব্দ যা জ্ঞান, অনুধাবন ও উপলব্ধি করাকে নির্দেশ করে থাকে।

ইসলামে ইলম

কুরআনে 
কুরআনে 'আলিম' শব্দটি ১৪০ বার এবং 'আল-ইলম' শব্দটি ২৭ বার এসেছে। সব মিলিয়ে 'ইলম এবং এ'সম্পর্কিত শব্দগুলি ব্যবহার করা হয়েছে এমন আয়াতের সংখ্যা মোট ৭০৪টি। এছাড়াও ক্বালাম (কলম) শব্দটি ২ বার এবং ২৩০টি আয়াতে 'আল-কিতাব' শব্দটি এসেছে, যার মধ্যে ৮১টি আয়াতে এর দ্বারা 'আল-কুরআন' কে বোঝানো হয়েছে। এছাড়াও ইলম সম্পর্কিত অন্যান্য শব্দ উল্লেখ করা হয়েছে আরও ৩১৯টি আয়াতে।

হাদীসে 
বিভিন্ন গুরুত্ত্বপূর্ণ হাদিস গ্রন্থে 'ইলম' বা জ্ঞানের উপর ভিত্তি করে নির্দিষ্টসংখ্যক পরিচ্ছেদ রয়েছে।

তথ্যসূত্র 

ইসলামি পরিভাষা
টনি গ্রে

অ্যান্থনি হোলিস গ্রে (; জন্ম: ২৩ মে, ১৯৬৩) পোর্ট অব স্পেন এলাকায় জন্মগ্রহণকারী ত্রিনিদাদ ও টোবাগীয় সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮৫ থেকে ১৯৯১ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো, ইংরেজ কাউন্টি ক্রিকেটে সারে এবং দক্ষিণ আফ্রিকান ক্রিকেটে ওয়েস্টার্ন ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন টনি গ্রে।

প্রথম-শ্রেণীর ক্রিকেট 
১৯৮৩-৮৪ মৌসুম থেকে ১৯৯৪-৯৫ মৌসুম পর্যন্ত টনি গ্রে’র প্রথম-শ্রেণীর খেলোয়াড়ী জীবন চলমান ছিল। ত্রিনিদাদের দীর্ঘদেহী ফাস্ট বোলার ছিলেন টনি গ্রে। ৬ ফুট ৬ ইঞ্চি উচ্চতার অধিকারী তিনি। এরফলে, বেশ জোড়ালো বাউন্স প্রদানে প্রকৃত পেসারের ন্যায় ভীতিপ্রদ ভূমিকা রাখতেন।

১৯৮৪ থেকে ১৯৮৫ সাল পর্যন্ত ত্রিনিদাদ ও টোবাগোর প্রতিনিধিত্ব করেছিলেন টনি গ্রে। ১৯৮৫ থেকে ১৯৯০ সাল পর্যন্ত ইংরেজ কাউন্টি চ্যাম্পিয়নশীপে সারের পক্ষে খেলেন। এছাড়াও, ১৯৯৩-৯৪ মৌসুম পর্যন্ত দক্ষিণ আফ্রিকার ঘরোয়া আসরে ওয়েস্টার্ন ট্রান্সভালের পক্ষে খেলেছিলেন।

আন্তর্জাতিক ক্রিকেট 
সমগ্র খেলোয়াড়ী জীবনে পাঁচটিমাত্র টেস্ট ও পঁচিশটি একদিনের আন্তর্জাতিকে অংশগ্রহণ করেছেন টনি গ্রে। ২৪ অক্টোবর, ১৯৮৬ তারিখে ফয়সালাবাদে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ১২ মার্চ, ১৯৮৭ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।

১৯৮৬-৮৭ মৌসুমে পাকিস্তান ও নিউজিল্যান্ড দলের বিপক্ষে পাঁচ টেস্টে খেলেছিলেন। ১৯৮৫ থেকে ১৯৯১ সাল পর্যন্ত ২৫টি একদিনের আন্তর্জাতিকে অংশ নেন। পোর্ট অব স্পেনের কুইন্স পার্ক ওভালের নিজ শহরের মাঠে অস্ট্রেলিয়ার বিপক্ষে ব্যক্তিগত সেরা বোলিং পরিসংখ্যান ৬/৫০ গড়েন।

মূল্যায়ন 
পরিসংখ্যান অনুযায়ী ত্রিনিদাদীয় পেসার টনি গ্রেগের আন্তর্জাতিক খেলোয়াড়ী জীবন অনেকাংশেই দূর্ভাগ্যজনক ছিল। টেস্টে তিনি ১৭.১৩ গড়ে সুন্দর বোলিং করেছিলেন। ভারতীয় উপমহাদেশে বেশ সফলতা পান। একদিনের আন্তর্জাতিকে ১৮ গড়ে উইকেট পেয়েছেন। প্রতি ২৮ বলে একটি করে উইকেট পেতেন। তবে, ক্রমাগত আঘাতপ্রাপ্তির পাশাপাশি ম্যালকম মার্শাল, জোয়েল গার্নার এবং পরবর্তীতে কার্টলি অ্যামব্রোস, কোর্টনি ওয়ালশ ও উদীয়মান ইয়ান বিশপের উত্থান তাকে পিছিয়ে দেয়। এরফলে, তার টেস্ট দলে পুনরায় অংশগ্রহণের সম্ভাবনা স্তিমিত হয়ে পড়ে।

ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন তিনি। ত্রিনিদাদ ও টোবাগো দলের কোচের দায়িত্ব পালন করেন। এছাড়াও, বেতারে ক্রিকেট ধারাভাষ্যকার হিসেবে সম্পৃক্ত রয়েছেন।

তথ্যসূত্র

আরও দেখুন 
 উইনস্টন বেঞ্জামিন
 ক্লেয়ারমন্ট দেপিয়াজা
 ওয়েস্ট ইন্ডিয়ান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা
 ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৬৩-এ জন্ম
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
গটেংয়ের ক্রিকেটার
ত্রিনিদাদ ও টোবাগোর ক্রিকেটার
সারের ক্রিকেটার
পোর্ট অব স্পেনের ক্রীড়াব্যক্তিত্ব
জীবিত ব্যক্তি
ওয়েস্ট ইন্ডিজের একদিনের আন্তর্জাতিক ক্রিকেটার
দ্য গার্ডেন আইল্যান্ড

দ্য গার্ডেন আইল্যান্ড হল হাওয়াই দ্বীপপুঞ্জের লিহুয়ে ভিত্তিক একটি দৈনিক সংবাদপত্র। এই সংবাদপত্রটি কাউয়াই এবং নিহাউ দ্বীপ দুটির সংবাদ প্রকাশ করে। দ্য গার্ডেন আইল্যান্ড ১৯০২ সালে প্রতিষ্ঠিত হয়। এটি পূর্বে স্ক্রিপস লীগ নিউজপেপার্সের মালিকানাধীন ছিল, যে কোম্পানিটিকে ১৯৯৬ সালে পুলিৎজার অধিগ্রহণ করে; পরে ২০০৫ সালে পুলিৎজারকে লি এন্টারপ্রাইজেস অধিগ্রহণ করে। ২০১৩ সালের জানুয়ারি মাসে হনুলুলু স্টার-এ্যাডভারটাইজারের প্রকাশক ওয়াহু পাবলিকেশনস ইনক. লি এন্টারপ্রাইজেসের কাছ থেকে দ্য গার্ডেন আইল্যান্ডকে কিনে নেয়।

তথ্যসূত্র 

হাওয়াইয়ের সংবাদপত্র
১৯০২-এ প্রতিষ্ঠিত প্রকাশনা
১৯০২-এ হাওয়াইয়ে প্রতিষ্ঠিত
কাউয়াই
জায়ার

জায়ার (), সরকারিভাবে জয়ার প্রজাতন্ত্র (; ), ১৯৭১-১৯৯৭ সালের স্বাধীন রাষ্ট্র ও  মধ্য আফ্রিকার একটি সার্বভৌম রাষ্ট্র যা বর্তমানে গণতান্ত্রিক কঙ্গো প্রজাতন্ত্র নামে পরিচিত।

তথ্যসূত্র

বহিঃসংযোগ

আফ্রিকার রাষ্ট্র
মধ্য আফিকার রাষ্ট্র
একদলীয় রাষ্ট্র
১৯৭১-এ প্রতিষ্ঠিত রাষ্ট্র ও অঞ্চল
সামরিক একনায়কতন্ত্র
আফ্রিকার প্রাক্তন রাষ্ট্র
বিলচলন শহীদ সামসুজ্জোহা সরকারি কলেজ

বিলচলন শহীদ সামসুজ্জোহা সরকারি কলেজ  বাংলাদেশের নাটোর জেলার গুরুদাসপুর উপজেলায় অবস্থিত একটি সরকারি মহাবিদ্যালয়।

অবস্থান 
বিলচলন শহীদ সামসুজ্জোহা সরকারি কলেজ নাটোরের গুরুদাসপুর উপজেলা সদরে অবস্থিত।

ইতিহাস 
১৯৬৯ সালে এদেশে পাকিস্তানি স্বৈরশাসনের বিরুদ্ধে দূর্বার গণ আন্দোলন হয়েছিল। সেই সময় রাজশাহী বিশ্ববিদ্যালয়ের শিৰক ড. সামসুজ্জোহা বাঙ্গালির স্বাধিকার আন্দোলনরত ছাত্র-জনতার স্বার্থ ও জীবনরর্ৰাথে অকুতো ভয়ে এগিয়ে এসেছিলেন এবং প্রাণ বিসর্জন দিয়েছিলেন। তিনি ১৯৪৭ সাল থেকে ১৯৬৯ সালের ভিতরে শহীদ হওয়া বিশ্ববিদ্যালয়ের প্রথম শিৰক। বাংলাদেশের শত সহস্র শহীদের মধ্যে যে গুটিকয় ব্যক্তি প্রতীকে পরিণত হয়েছেন ত্যাগের, সাহসের ও মহত্ত্বের মহীমায় তারমধ্যে একজন হলেন শহীদ ড. সামসুজ্জোহা।

১৯৬৫ সাল। অত্র এলাকায় একটি কলেজ প্রতিষ্ঠার জন্য এবছরের ২৫ শে জুলাই একটি সভা অনুষ্ঠিত হয়। সভায় অত্র এলাকায় একটি কলেজ প্রতিষ্ঠার বিষয়ে সর্বসম্মত সিদ্ধান্ত গৃহীত হয়। শুর্ব হয় অর্থ সংগ্রহ ও কলেজ প্রতিষ্ঠার জন্য জমি নির্বাচন কাজ। এলাকার ধনাঢ্য ব্যক্তিগণ অর্থ সংগ্রহ ও জমি সংগ্রহের কাজে এগিয়ে আসেন। অতঃপর কলেজের নামকরণের বিষয়টি নিয়ে আলোচনা হয়। বিভিন্ন নাম প্রস্তাব করা হয় বিভিন্ন মহল হতে। এলাকাবাসী কলেজটির নাম শাহমখদুম কলেজ রাখার বিষয়ে প্রস্তাব করেন। এভাবে সময় অতিবাহিত হয় প্রায় চারবছর, আসে ১৯৬৯ সাল, আসে ১৮ই ফেব্র্বয়ারী।

১৮ ফেব্র্বয়ারী আমাদের জাতীয় ইতিহাসে একটি স্মরণীয় দিন। ১৯৬৯ সালের ঐ দিনে ড. জোহাকে হত্যার সাথে সাথে যে গণঅভ্যূত্থান ঘটে, তারই পরিণতি আমাদের মুক্তিযুদ্ধ, অতপর স্বাধীন বাংলাদেশ| শহীদ ড. সামসুজ্জোহার আত্মার প্রতি শ্রদ্ধা নিবেদনে ও তার স্মৃতিকে অমৱান করার লৰ্যে তৎকালীন রাজশাহী অঞ্চলের ছাত্র সংগ্রাম পরিষদের সভাপতি ১৯৯৬ এ আওয়ামীলীগ সরকারের প্রতিমন্ত্রী ও বর্তমান জাতীয় সংসদের সদস্য জনাব অধ্যাপক মোঃ আব্দুল কুদ্দুস সাহেবের প্রস্তাবনায় অত্র এলাকার সর্বস্তরের জনতার সমর্থনে ১৪/০৩/১৯৬৯ তারিখে প্রস্তাবিত শাহমখদুম নাম পরিবর্তন করে কলেজটির নামকরণ করা হয় বিলচলন শহীদ সামসুজ্জোহা কলেজ এবং এ নাম পরিবর্তন ২৩/০৬/১৯৬৯ তারিখের কলেজ গভর্নিং বডির সভায় সর্বসম্মতভাবে অনুমোদিত হয়। অতপর রাজশাহী শিৰাবোর্ড হতে স্বীকৃতি প্রাপ্তির মাধ্যমে ০১ লা জুলাই ১৯৬৯ সালে উচ্চ মাধ্যমিক পর্যায়ে মানবিক ও বাণিজ্য বিভাগে শিৰার্থী ভর্তির মধ্য দিয়ে শিক্ষা কার্যক্রম শুরু হয়।

অবকাঠামো 
বিদ্যালয়টিতে মোট তিনটি সুবিশাল ভবন রয়েছে সাধারণ শিক্ষার্থীদের জন্য, ভবনগুলোতে মোট কক্ষের সংখ্যা ৮৯টি; যার মধ্যে ৫৬টি ক্লাসরুম হিসেবে ব্যবহার করা হয়। এছাড়া একটি কক্ষ গ্রন্থাগার এবং একটি কক্ষ সততা স্টোর হিসেবে ব্যবহৃত হয়।

শিক্ষক ও প্রশাশন 
কলেজটির বর্তমান অধ্যক্ষ হলেন প্রফেসর ড. মোঃ একরামুল হক।
শিক্ষকসংখ্যা : ৯০
প্রদর্শক :	৫
শরীরচর্চা শিক্ষক : ১
গ্রন্থাগারিক : ১
সহকারি গ্রন্থাগারিক : ১
কর্মচারী সংখ্যা : ১৫

শিক্ষা কার্যক্রম 
উচ্চ মাধ্যমিক ও স্নাতক পর্যায়ের পাঠ দান অব্যাহত আছে।

শিক্ষার্থী 
একাদশ শ্রেণি থেকে স্নাতক পর্যন্ত  পড়ালেখা করার সুযোগ রয়েছে। মোট শিক্ষার্থীর সংখ্যা প্রায় ৪০০০ জন। বিজ্ঞান, মানবিক ও ব্যবসায় শিক্ষা বিভাগে পড়ার সুযোগ রয়েছে।

বিদ্যালয়ের ছাত্রদের জন্য পোশাকের নির্ধারিত রঙ সাদা ও কালো। তবে, শিক্ষার্থীরা সহশিক্ষা কার্যক্রমের অংশ হিসেবে বাংলাদেশ স্কাউটসের নির্ধারিত পোশাক পরিধান করে থাকে।

সহশিক্ষা কার্যক্রম 
বিদ্যালয়ে সহশিক্ষা কার্যক্রম হিসেবে কাব স্কাউটিং চালু আছে।

তথ্যসূত্র 

নাটোর জেলার মহাবিদ্যালয়
নাটোর জেলার শিক্ষাপ্রতিষ্ঠান
১৯৬৯-এ প্রতিষ্ঠিত শিক্ষাপ্রতিষ্ঠান
নাটোর সিটি কলেজ

নাটোর সিটি কলেজ বাংলাদেশের রাজশাহী বিভাগের নাটোর জেলার একটি মহাবিদ্যালয়।

ইতিহস
নাটোর শহরের কতিপয় বিদ্যোৎসাহী ব্যক্তির উদ্যোগে ১০ই জুলাই ১৯৯৮ সালে কলেজটি প্রতিষ্ঠিত হয়। শহরের নাটোরঢাকা বাইপাস সংলগ্ন এলাকায় কলেজ ক্যাম্পাসটি অবস্থিত। এর উত্তরে নাটোর রেলওয়ে স্টেশন, পুর্বে ঐতিহ্যবাহী তেবারিয়া হাট, দক্ষিণে নাটোর সুগার মিলস এবং পশ্চিমে বনবেলঘড়িয়া বাইপাস অবস্থিত।

অবকাঠামো

তথ্যসূত্র

নাটোর জেলার মহাবিদ্যালয়
১৯৯৮-এ প্রতিষ্ঠিত শিক্ষাপ্রতিষ্ঠান
১৯৯৮-এ বাংলাদেশে প্রতিষ্ঠিত
গোলাম মোস্তফা (জয়পুরহাটের রাজনীতিবিদ)

গোলাম মোস্তফা বাংলাদেশের জয়পুরহাট জেলার রাজনীতিবিদ, প্রকৌশলী ও জয়পুরহাট-২ (কালাই-ক্ষেতলাল-আক্কেলপুর) আসনের সাবেক সংসদ সদস্য।

প্রাথমিক জীবন 
গোলাম মোস্তফা জয়পুরহাট জেলায়  আক্কেলপুর উপজেলায় গোপীনাথপুর উওর পাড়াই  জন্মগ্রহণ করেন।

রাজনৈতিক ও কর্মজীবন 
গোলাম মোস্তফা একজন প্রকৌশলী। তিনি ২০০৮ সালের  নবম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে জয়পুরহাট-২ (কালাই-ক্ষেতলাল-আক্কেলপুর)  আসন থেকে আওয়ামী লীগ এর প্রার্থী  আবু সাইদ আল মাহমুদ স্বপন কে ১৬০০ ভোটের ব্যবধানে হারিয়ে সংসদ সদস্য নির্বাচিত হয়েছিলেন। তিনি বাংলাদেশ প্রকৌশল বিশ্ববিদ্যালয় (বুয়েট) এর শিক্ষার্থী ছিলেন এবং বাংলাদেশ জাতীয়তাবাদী ছাত্রদল  এর কেন্দ্রীয় কমিটির সহ-সভাপতি ছিলেন।জয়পুরহাট জেলা বিএনপির ভারপ্রাপ্ত সভাপতির দায়িত্ব পালন করেছেন বহুদিন বর্তমানে তিনি বিএনপির কেন্দ্রীয় কমিটির সদস্য ।

তথ্যসূত্র 

জীবিত ব্যক্তি
জয়পুরহাট জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
বাংলাদেশী প্রকৌশলী
নবম জাতীয় সংসদ সদস্য
শাহ মসজিদ, এসফাহান

শাহ মসজিদ (ফার্সি: مسجد شاه) ইরানের এসফাহনে অবস্থিত একটি মসজিদ। নাকশে জাহন চত্বরের দক্ষিণ দিকে মসজিদটি অবস্থিত। পারস্যের শাহ আব্বাসের আদেশে সাফাভি রাজবংশের সময়ে এটি নির্মিত হয়েছিল। ইরানি বিপ্লবের পরে "ইমাম মসজিদ "নামেও এটি পরিচিত ছিল।

এটি ইসলামি যুগে পারস্যদেশীয় স্থাপত্যের অন্যতম শ্রেষ্ঠ নিদর্শন হিসাবে বিবেচিত হয়। শাহ মসজিদটি ইউনেস্কোর বিশ্ব ঐতিহ্য হিসাবে নাকশে জাহন চত্বরের সাথে তালিকাভুক্ত হয়েছে। মসজিদটির নির্মাণকাজ ১৬১১ সালে শুরু হয়েছিল এবং এর জাঁকজমক মূলত এটির সাত রঙের পচ্চিকারি টালিসমূহ এবং চারুলিপি শিলালিপিগুলির সৌন্দর্যের কারণে।

ইরানের ২০,০০০ রিয়াল নোটের বিপরীতে মসজিদটির নকশা করা হয়েছে।

ইতিহাস

স্থাপত্য

চিত্র

তথ্যসূত্র

১৬২৯-এ প্রতিষ্টিত
ইরানের মসজিদ
ইস্পাহানের মসজিদ
ইরানের স্থাপনা
১৭শ শতাব্দীর মসজিদ
সাফাভীয় স্থাপত্য
নির্মল জেলা

নির্মল জেলাটি ভারতের তেলেঙ্গানা রাজ্যের উত্তর অঞ্চলে অবস্থিত একটি প্রশাসনিক জেলা। রাজ্যের জেলা পুনর্গঠনের আগে এটি আদিলাবাদ জেলার একটি অংশ ছিল।

ভূগোল 
জেলাটি দাক্ষিণাত্য মালভূমিতে অবস্থিত যা গোদাবরী নদীর অববাহিকায় উর্বর জমি নিয়ে গঠিত; গোদাবরী নদী জেলার দক্ষিণ সীমানা ধরে বয়ে চলেছে। জেলাটি ৩৮৪৫ বর্গকিলোমিটার (১৪৮৫ বর্গ মাইল) জুড়ে বিস্তৃত। জেলাটি উত্তরে আদিলাবাদ, উত্তর পূর্বে কোমারাম ভীম, পূর্বে মঞ্চেরিয়াল, দক্ষিণে জগতিয়াল ও নিজামাবাদ (দক্ষিণে গোদাবরী নদীর সাথে) এবং পশ্চিমে মহারাষ্ট্র রাজ্যের নান্দেড় জেলার দ্বারা সীমাবদ্ধ।

জনমিতি 
ভারতের ২০০১ সালের জনগণনা অনুসারে, এই জেলার জনসংখ্যা হল ৭০৯,৪১৮ জন।  তেলঙ্গানার জেলাগুলির মধ্যেই এখানেই সর্বোচ্চ পুরুষ এবং মহিলার অনুপাত রয়েছে, যেখানে প্রতি ১০০০ জন পুরুষ পিছু ১০৪৬ জন মহিলা রয়েছেন। জনসংখ্যার ৭৮% এরও বেশি লোকজন গ্রামাঞ্চলে বসবাস করেন। জেলার জনঘনত্ব প্রতি বর্গকিলোমিটারে মাত্র ১৮৫ জন যা তেলঙ্গানার সমস্ত জেলার মধ্যে ষষ্ঠ সর্বনিম্ন জনসংখ্যার ঘনত্ব।

প্রশাসনিক বিভাগ 
জেলাটি দুটি রাজস্ব বিভাগ- নির্মল এবং ভৈন্সা এবং ১৯টি মন্ডল বা সাবডিভিশন নিয়ে গঠিত।.

আরও দেখুন 

 তেলঙ্গানার জেলাসমূহের তালিকা

তথ্যসূত্র 

তেলেঙ্গানার জেলা
নির্মল জেলা
কোকোস (কিলিং) দ্বীপপুঞ্জে ইসলাম

কোকোস (কিলিং) দ্বীপপুঞ্জের সংখ্যাগরিষ্ঠ ধর্ম হল ইসলাম। ২০১৬ সালের আদমশুমারি অনুসারে, জনসংখ্যার ৭৫% জনগণ মুসলিম ছিলেন।

জাতিগত মালয় এবং ইন্দোনেশীয় বংশোদ্ভূত  শ্রমিকদের নিয়ে আসার কারণে কোকোস (কিলিং) দ্বীপপুঞ্জ এবং ক্রিসমাস দ্বীপে মুসলমানদের বিশাল জনসংখ্যা। কোকোস (কিলিং) দ্বীপপুঞ্জের দুটি জনবহুল দ্বীপের জনসংখ্যা সাধারণত পশ্চিম দ্বীপের জাতিগত ইউরোপীয়দের (প্রায় ১২০ জন) এবং হোম আইল্যান্ডে জাতিগত মালয় (প্রায় ৫০০) এর মধ্যে বিভক্ত।

দ্বীপের মূল মুসলিম সংগঠন হলো ইসলামিক কাউন্সিল অফ কোকোস কিলিং দ্বীপপুঞ্জ।

দ্বীপপুঞ্জের তিনটি মসজিদ রয়েছে যার মধ্যে সবচেয়ে সাম্প্রতিকতম ঐতিহ্য তালিকাভুক্ত পশ্চিম দ্বীপ মসজিদ।

তথ্যসূত্র

বহিঃসংযোগ
  পেরসাতুয়ান ইসলাম পুলু কোকোস

দেশ অনুযায়ী ইসলাম
কোকোস (কিলিং) দ্বীপপুঞ্জ
ইসাডোরা ডানকান

অ্যাঞ্জেলা ইসাডোরা ডানকান (২৬ মে ১৮৭৭ বা ২৭ মে ১৮৭৮ - ১৪ সেপ্টেম্বর ১৯২৭) ছিলেন একজন মার্কিন নৃত্যশিল্পী। তিনি ইউরোপ জুড়ে নৃত্য পরিবেশন করে বিপুল খ্যাতি অর্জন করেন। ক্যালিফোর্নিয়ায় জন্মগ্রহণ করা ও বেড়ে ওঠা ডানকান ২২ থেকে ৫০ বছর পর্যন্ত পশ্চিম ইউরোপ ও সোভিয়েত ইউনিয়নের বসবাস করতেন এবং নৃত্য পরিবেশন করতেন। ৫০ বছর বয়সে তার ওড়না গাড়ির চাকার এক্সেলে পেঁচিয়ে সংগঠিত দুর্ঘটনায় ফ্রান্সের নিসে তার মৃত্যু হয়।

প্রারম্ভিক জীবন 
ইসাডোরা ডানকান ক্যালিফোর্নিয়ার সান ফ্রান্সিস্কোতে জন্মগ্রহণ করেন। তার পিতা জোসেফ চার্লস ডানকান (১৮১৯-১৮৯৮) ছিলেন একজন ব্যাংক কর্মকর্তা, খনির প্রকৌশলী ও শিল্প সমঝদার; এবং তার মাতা ম্যারি ইসাডোরা গ্রে (১৮৪৯-১৯২২)। তিনি তার পিতামাতার চার সন্তানের মধ্য সর্বকনিষ্ঠ। তার দুই বড় ভাই হলেন অগাস্টিন ডানকান ও রেমন্ড ডানকান; এবং বড়বোন এলিজাবেথ ডানকানও একজন নৃত্যশিল্পী ছিলেন।

ডানকানের শিশু অবস্থায় তার পিতামাতার বিবাহবিচ্ছেদ ঘটে, এবং তার মাতা তাদের পরিবার নিয়ে ক্যালিফোর্নিয়ার ওকল্যাণ্ডে চলে যান। সেখানে তিনি দর্জির কাজ করতেন এবং পিয়ানো শিখাতেন। ছয় থেকে দশ বছর পর্যন ইসাডোরা বিদ্যালয়ে পড়াশোনা করেন, এবং এরপর পড়াশোনা ত্যাগ করেন। তার পরিবারের দৈন্যতার কারণে তিনি ও তার তিন ভাইবোন স্থানীয় ছেলেমেয়েদের নাচ শিখিয়ে অর্থ উপার্জন করতেন।

টীকা

তথ্যসূত্র

বহিঃসংযোগ 

১৮৭৭-এ জন্ম
১৯২৭-এ মৃত্যু
২০শ শতাব্দীর মার্কিন নৃত্যশিল্পী
২০শ শতাব্দীর নাস্তিক
আধুনিক নৃত্যশিল্পী
এলজিবিটি নৃত্যশিল্পী
এলজিবিটি নৃত্য পরিচালক
ক্যালিফোর্নিয়ার নৃত্যশিল্পী
ক্যালিফোর্নিয়ার এলজিবিটিকিউ ব্যক্তি
মার্কিন আত্মজীবনীকার
মার্কিন সাম্যবাদী
মার্কিন নাস্তিক
মার্কিন মহিলা নৃত্যশিল্পী
মার্কিন নারী নৃত্য পরিচালক
ফ্রান্সে মার্কিন প্রবাসী
সোভিয়েত ইউনিয়নে মার্কিন প্রবাসী
ফ্রান্সে সড়ক দুর্ঘটনায় মৃত্যু
পের লাশেজ সমাধিতে সমাহিত
মার্কিন যুক্তরাষ্ট্রের এলজিবিটিকিউ বিনোদনশিল্পী
ফ্রান্সে মার্কিন অভিবাসী
১৮৭০-এর দশকে জন্ম
মার্কিন নৃত্য পরিচালক
উভকামী নারী
সাম্যবাদী লেখিকা
সোভিয়েত রাশিয়া সম্পর্কে পাশ্চাত্য লেখক
১৯শ শতাব্দীর নাস্তিক
কাইজার চৌধুরী

কাইজার চৌধুরী (জন্ম:১৫ নভেম্বর ১৯৪৯) বাংলাদেশী লেখক,ব্যাংকার। ২০১৩ সালে শিশু সাহিত্যে অবদানের জন্য বাংলা একাডেমি সাহিত্য পুরস্কার পান।

শৈশব ও পড়ালেখা 
১৯৪৯ সালের ১৫ ই নভেম্বর ঢাকা জেলার মহুতটুলিতে গ্রামে জন্মগ্রহণ করেন। পৈত্রিক নিবাস মুন্সীগঞ্জ জেলার গজারিয়া উপজেলায়। তাঁর বাবা বাংলাদেশ ব্যাংকের সাবেক ডেপুটি গর্ভনর আমিনুল হক চৌধুরী, মা নূর-ই–আক্তার বানু গৃহিণী ছিলেন। ঢাকা বিশ্ববিদ্যালয় হতে অর্থনীতি বিষয়ে স্মাতক ও স্মাতকত্তোর ডিগ্রী অর্জন করেন। তার বোন অভিনয়শিল্পী মিতা চৌধুরী (১৯৫৮-২০২৩)।

কর্মজীবন 
কাইজার চৌধুরী ১৯৭৫ সালে গ্রিন্ডলেজ ব্যাংকে যোগ দেওয়ার মাধ্যমে তাঁর ব্যাংকিং কর্মজীবন শুরু করেন।১৯৯৯ থেকে ২০০৪ সাল পর্যন্ত ওয়ান ব্যাংকের উপব্যবস্থাপনা পরিচালক হিসেবে দায়িত্ব পালন করেন।২০০৫ সালে এবি ব্যাংকে ব্যবস্থাপনা পরিচালক হিসেবে যোগ দেন। ২০১১ সালে এবি ব্যাংক লিমিটেডের প্রেসিডেন্ট ও ব্যবস্থাপনা পরিচালক হিসেবে নিয়োগ পেয়েছেন। বর্তমানে তিনি অবসরপ্রাপ্ত।

সাহিত্যকর্ম 
 ভূতের খোজে
 স্বপনের মাউথ অর্গান
 তুলি ও চিল
 চোরাগঞ্জের গল্প
 কিশোর সমগ্র ১
 কিশোর সমগ্র ২
 কিশোর সমগ্র ৪
 কিশোর সমগ্র ৫
 বিল্টু মামার আরেক কাণ্ড
 শোভনের একাত্তর
 পিচ্চির রাঙ্গামামু ও আমার গল্পের দৌড়
 বিল্টু মামার ক্যামেরা
 ঘটেছিল একাত্তর
 অন্য কিশোর
 ন্যাড়ার বাড়ির ভূত
 চোর ডাকাতের গল্প
 বিল্টু মামার সমগ্র
 ভূতরে ডাকাত বনাম হারকিপটে বুড়া
 একাত্তরের রুপকথা
 তিন মূর্তির গল্প
 একাত্তরের একদিন
 আমাদের একাত্তর
 পুরানো সেই ভূতের কথা
 লালু এখন ভালো হয়ে গেছে
 গল্প আর ছয়
 চোরের গল্প ভুতের গল্প
 গল্প আরও পাঁচ
 সপ্ত ভুতের সপ্ত কাণ্ড
 ছটা গল্পের ছটা
 গায়ের নাম রুমঝুমুর
 দশটা দশ রকম
 ভূত আছে ভূত নেই
 রাজুর নির্বাচিত বিড়ম্বনা
 রাজুর নির্বাচিত বিড়ম্বনা-২
 কিশোর মুক্তিযোদ্ধা সমগ্র-১
 ভয় পায় ভুতেরাও
 পাখির খুজে
 বিল্টু মামার গাড়ি
 বিল্টু মামার যত কাণ্ড
 গোয়েন্দা সাজলো বিল্টু মামা
 ভূত চেনা সহজ নয়
 শহরে এক বাঘ এসেছিল
 পাঁচ গল্প মজাদার
 হাসির ছক্কা
 হাতেখড়ি
 রাজুর নবম বিড়ম্বনা
 ছাপাখানায় ভূত
 একাত্তরের ছেলেরা
 ভয় আছে ভূতের ও
 পুরোনো সেই ভূতের কথা
 অভূতপূর্ব

পুরস্কার 
 বাংলা একাডেমি সাহিত্য পুরস্কার (২০১৩)
 অগ্রণী ব্যাংক শিশু একাডেমী শিশুসাহিত্য পুরস্কার
 চন্দ্রাবতী একাডেমী স্বর্নপদক
 কবি আবু জাফর ওবায়েদুল্লাহ সাহিত্য পুরস্কার
 ছোটদের কাগজ শিশু সাহিত্য পুরস্কার
 সিটি আনন্দ আলো সাহিত্য পুরস্কার
 আনন শিশু সাহিত্য পুরস্কার (২০১৮)

তথ্যসূত্র 

১৯৪৯-এ জন্ম
ঢাকা বিশ্ববিদ্যালয়ের প্রাক্তন শিক্ষার্থী
শিশুসাহিত্যে বাংলা একাডেমি সাহিত্য পুরস্কার বিজয়ী
বাঙালি লেখক
আনবলিপ্পু

আনবলিপ্পু (; 'অর্থ' উপস্থাপন) হচ্ছে ১৯৬৯ সালে মুক্তিপ্রাপ্ত একটি তামিল চলচ্চিত্র যেটি পরিচালনা করেছিলেন এ. সি. তিরুলোকচন্দ্র, তিনি ছিলেন চলচ্চিত্রটির গল্পকার এবং আরুর দাসকে নিয়ে কাহিনী লিখেছিলেন, চলচ্চিত্রটির প্রযোজক ছিলেন এস. গান্ধীরাজ এবং চিত্রনাট্যকার এ. সি. তিরুলোকচন্দ্র। চলচ্চিত্রটিতে অভিনয় করেছিলেন শিবাজি গণেশন, বি. সরোজা দেবী, নাগেশ, এম এন নম্বিয়ার, জয়শঙ্কর এবং বিজয়ানির্মলা। চলচ্চিত্রটির সঙ্গীত পরিচালনা করেছিলেন মনয়ঙ্গত সুব্রমণিয়ন বিশ্বনাথন। চলচ্চিত্রটি বক্স অফিসে সাফল্যতা পেয়েছিলো।

অভিনয়ে 
 শিবাজি গণেশন - ভেলু
 বি. সরোজা দেবী - ভাল্লি
 বিজয়ানির্মলা - মীনা
 জয়শঙ্কর - রাজা
 পাণ্ডারি বাঈ - নারী জমিদার
 এম এন নম্বিয়ার - বসুদেব
 নাগেশ - শানমুগম
 ভি কে রামস্বামী - নীলামেঘাম পিল্লাই

সঙ্গীত 
কন্নদাসনের কথায় গানের সুর করেছিলেন মনয়ঙ্গত সুব্রমণিয়ন বিশ্বনাথন।

তথ্যসূত্র

বহিঃসংযোগ 
 

তামিল ভাষার চলচ্চিত্র
১৯৬৯-এর চলচ্চিত্র
১৯৬০-এর দশকের তামিল ভাষার চলচ্চিত্র
ভারতীয় নাট্য চলচ্চিত্র
এম. এস. বিশ্বনাথন সুরারোপিত চলচ্চিত্র
নটর ডেম বিশ্ববিদ্যালয় হাইতি

নটর ডেম বিশ্ববিদ্যালয় হাইতি হাইতির পোর্ট-অ-প্রিন্সে অবস্থিত একটি রোমান ক্যাথলিক বিশ্ববিদ্যালয়। ১৯৯৫ সালের ২৭ জুন এটি প্রতিষ্ঠিত হয়।

অনুষদ 
বিশ্ববিদ্যালয়টিতে ৫টি অনুষদ রয়েছে। এগুলো হলো:
 চিকিৎসা ও স্বাস্থ্য বিজ্ঞান অনুষদ
 অর্থনীতি, সামাজিক বিজ্ঞান ও রাষ্ট্রবিজ্ঞান অনুষদ
 অ্যাডমিনিস্ট্রেটিভ সায়েন্স অনুষদ, কেপ হাইতিয়েন
 কৃষি অনুষদ
 অ্যাডমিনিস্ট্রেটিভ সায়েন্স অনুষদ, জ্যাকমেল

তথ্যসূত্র

বহিঃসংযোগ 
 নটর ডেম বিশ্ববিদ্যালয় হাইতির ওয়েবসাইট 

১৯৯৫-এ প্রতিষ্ঠিত শিক্ষাপ্রতিষ্ঠান
হাইতি
চিলারং ইউনিয়ন

৭ নং চিলারং ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৫১.৮০ কিমি২ (২০.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,০২৬ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ১১টি।

প্রশাসনিক এলাকা

গ্রামসমূহের তালিকা 
চিলারং
কিসামত পাহাড়ভাংগা
আরাজী কিসামত পাহাড়ভাংগা
আরাজী চিলারং
আরাজী পাহাড়ভাংগা
মহাদেবপুর
পাহাড়ভাংগা
বাঁশগাড়া
ভেলাজান
আরাজী ঝাড়গাঁও
আরাজী মোলানী

শিক্ষা

উচ্চ বিদ্যালয়সমুহের তালিকা 
 ভেলাজান উচ্চ বিদ্যালয়
পাহাড়ভাঙ্গা উচ্চ বিদ্যালয়
আখানগর উচ্চ বিদ্যালয়

মাদ্রাসাসমুহের তালিকা 
ভেলাজান আনছারিয়া ফাযিল মাদ্রাসা
 বাঁশগারা সিরাজুল হুদা দাখিল মাদ্রাসা

কলেজসমুহের তালিকা 
ভেলাজান মহাবিদ্যালয়
চৌরঙ্গী টেকনিক্যাল এন্ড বি.এম কলেজ

প্রাইমারি স্কুলসমুহের তালিকা 
৬৮ নং সরকারটুলী সরকারি প্রাথমিক বিদ্যালয়
ভেলাজান-১ সরকারি প্রাথমিক বিদ্যালয়
ভেলাজান ভেলাপুকুর সরকারি প্রাথমিক বিদ্যালয়

তথ্যসূত্র

বহিঃসংযোগ 
 অফিসিয়াল ওয়েবসাইট

ঠাকুরগাঁও সদর উপজেলার ইউনিয়ন
রহিমানপুর ইউনিয়ন

রহিমানপুর ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৬৪.৭৫ কিমি২ (২৫.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৫,০৩৮ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।

উল্লেখযোগ্য ব্যক্তি
 রাসেল ইসলাম খুব অল্প সময়েই স্কিপিং রোপে (দড়ি দিয়ে লাফানো) বিশ্ব রেকর্ড করেন রাসেল ইসলাম।

তথ্যসূত্র

বহিঃসংযোগ
 অফিসিয়াল ওয়েবসাইট

ঠাকুরগাঁও সদর উপজেলার ইউনিয়ন
জামালপুর ইউনিয়ন, ঠাকুরগাঁও সদর

জামালপুর ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৩৫.৭৪ কিমি২ (১৩.৮০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,৭৬৮ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ১৮টি।

তথ্যসূত্র

বহিঃসংযোগ
 অফিসিয়াল ওয়েবসাইট

ঠাকুরগাঁও সদর উপজেলার ইউনিয়ন
মোহাম্মদপুর ইউনিয়ন, ঠাকুরগাঁও সদর

মোহাম্মাদপুর ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৩৪.৫৮ কিমি২ (১৩.৩৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৫০০ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৯টি।

গ্রামসমূহ
 কাজীপাড়া
 হরিনারায়নপুর
 আরাজী পস্তমপুর  
 কাকডোব
 হরিনারায়নপুর (বানীয়াপাড়া)
 গিলাবাড়ী
 ফেরসাডাঙ্গী
 মাতৃগাঁও
 মোহাম্মদপুর
 আরাজীরামপুর

অবস্থান 
ঠাকুরগাঁও জেলা সদর হতে ৫ কি: মি: পশ্চিমে ঠাকুরগাঁও রোড রেল ষ্টেশন হতে  ৫কি: মিঃ দক্ষিনে এবং ঠাকুরগাঁও রোড বিমান বন্দর হতে ৫ কিঃ মিঃ পুর্বে অবস্থিত ১১নং মোহাম্মদপুর ইউনিয়ন পরিষদ।

মোট জনসংখ্যা ও ভোটার 
গ্রামভিত্তিক লোকসংখ্যা-
২৩,৫০০জন। 
ভোটার সংখ্যা
 পুরুষ ৬৪২৯  
 মহিলা ৬৩১৭  
 সর্বমোট ভোটার ১২৭৪৬

শিক্ষা প্রতিষ্ঠান 
 মাধ্যমিক বিদ্যালয় ২টি
 নিম্নমাধ্যমিক বিদ্যালয় ১টি
 প্রাথমিক বিদ্যালয় ৮টি
 মাদ্রাসা ২টি

জামে মসজিদ   
মোট সংখ্যা ৪১টি
 হরিনারায়নপুর কাজীপাড়া জামে মসজিদ
 হরিনারায়নপুর সরকারপাড়া জামে মসজিদ
 হরিনারায়নপুর আর্দশপাড়া জামে মসজিদ
 হরিনারায়নপুর জানিনপাড়া জামে মসজিদ
 হরিনারায়নপুর দিঘীডাঙ্গী জামে মসজিদ
 আরাজী পসত্মমপুর করিম পাড়া জামে মসজিদ
 আরাজীপসত্মমপুর বীমান ঘাটি জামে মসজিদ
 আরাজীপসত্মমপুর(খলিল পাড়া) জামে মসজিদ
 কাকডোব উজার পাড়া জামে মসজিদ
 কাকডোব এডঃ আজিজুর পাড়া জামে মসজিদ
 কাকডোব এডঃ দিদারপাড়া জামে মসজিদ
 কাকডোব কোনপাড়া জামে মসজিদ
 হরিনারায়নপুর জসিম পাড়া জামে মসজিদ
 হরিনারায়নপুর তালুকদার পাড়া জামে মসজিদ
 হরিনারায়নপুর মাষ্টার পাড়া জামে মসজিদ
 হরিনারায়নপুর আক্তারূল মেম্বার পাড়া জামে মসজিদ
 হরিনারায়নপুর মাষ্টার পাড়া নুড়ে মেরাজ জামে মসজিদ
 হরিনারায়নপুর পীর পাড়া জামে মসজিদ
 হরিনায়নপুর হাজীপাড়া জামে মসজিদ
 হরিনারায়নপুর বটতলী জামে মসজিদ
 হরিনারায়নপুর সোলেমান মেম্বার পাড়া জামে মসজিদ
 হরিানারায়নপুর গুহিপিটা সুলতানপাড়া জামে মসজিদ
 হরিানারায়নপুর গুহিপিটা রহিম মাস্টার পাড়া জামে
 হরিানারায়নপুর মোম্বারপাড়া জামে মসজিদ
 হরিানারায়নপুর ফজলেকমি মেম্বারপাড়া জামে মসজিদ
 গিলাবাড়ী ছলিপাড়া জামে মসজিদ
 গিলাবাড়ী মুন্সীপাড়া জামে মসজিদ
 গিলাবাড়ী তালেবপাড়া জামে মসজিদ
 গিলাবাড়ী মাইনতদ্দিনপাড়া জামে মসজিদ
 পশ্চিম গিলাবাড়ী  জামে মসজিদ
 ফেরসাডাঙ্গী হাট জামে মসজিদ
 ফেরসাডাঙ্গী দক্ষিণপাড়া জামে মসজিদ
 মাতৃগাও ইমত্মাজ মেম্বার পাড়া জামে মসজিদ 
 মাতৃগাও জামে মসজিদ
 মোহাম্মদপুর পূর্বপাড়া জামে মসজিদ
 মোহাম্মদপুর মধ্যপাড়াজামে মসজিদ
 পীর মোহাম্মদপুর জামে মসজিদ
 আরাজীরামপুর তালুকদার পাড়া জামে মসজিদ
 আরাজীরামপুর গোলাম মোসত্মফাপাড়া জামে মসজিদ
 হরিনারায়নপুর ভাউলার হাট মোড় জামে মসজিদ
 আরাজীপসত্মমপুর ভপর আলী  পাড়া জামে মসজিদ

দূর্গা পূজা মন্ডপ  
 মোহাম্মদপুর ডা: নরেশ পাড়া দূর্গা মন্ডপ
 মোহাম্মদপুর  কালিতলা দূর্গা মন্ডপ
 পশ্চিম  গিলাবাড়ী দূর্গা মন্ডপ
 মাতৃগাও দূর্গা মন্ডপ
 হরিনারায়নপুর বানিয়াপাড়া দূর্গা মন্ডপ

তথ্যসূত্র

বহিঃসংযোগ
 অফিসিয়াল ওয়েবসাইট

ঠাকুরগাঁও সদর উপজেলার ইউনিয়ন
সালন্দর ইউনিয়ন

সালন্দর ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৫৫.৩০ কিমি২ (২১.৩৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৯৪০ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ১১টি।

গ্রাম 
(১) ইয়াকুবপুর

(২) দেওগাঁও

(৩) বরুনাগাঁও

(৪) সালন্দর

(৫) সিংপাড়া

(৬) দক্ষিণ আরাজী কৃষ্টপুর

(৭) কচুবাড়ী কৃষ্টপুর

(৮) আরাজী কৃষ্টপুর

(৯) আরাজী সালন্দর

(১০) আরাজী সিংপাড়া

(১১) পশ্চিম আরাজী চন্ডিপুর

তথ্যসূত্র

বহিঃসংযোগ
 অফিসিয়াল ওয়েবসাইট

ঠাকুরগাঁও সদর উপজেলার ইউনিয়ন
কোলহাপুর জেলা

কোল্হাপুর জেলাটি ভারতের মহারাষ্ট্র রাজ্যের দক্ষিণাঞ্চলের একটি জেলা। জেলার সদর শহর কোল্হাপুর। ২০১১ সালের হিসাবে, জেলার জনসংখ্যা ছিল ৩,৮৭৬,০০১ জন, যার মধ্যে ৩৩% জনগণ শহরে বসবাস করেন।

জনমিতি 
২০১১ সালের জনগণনা অনুসারে কোল্হাপুর জেলার জনসংখ্যা ৩,৮৭৬,০০১ জন। জনসংখ্যার বিচারে এটি ভারতের ৬৪০টি জেলার মধ্যে ৬৫টি তম। জেলাটির জনসংখ্যার ঘনত্ব প্রতি বর্গকিলোমিটারে  ৫০৪ জন (১৩১০ জন/বর্গ মাইল)। ২০০১-২০১১ এর দশকে এর জনসংখ্যা বৃদ্ধি ৯.৯৬% ছিল। জেলার লিঙ্গানুপাত প্রতি ১০০০ পুরুষের পিছু ৯৫৩ জন মহিলা।

ভারতের ২০১১ সালের জনগণনার হিসাবে জেলার ৮৯.১৬% মানুষ মারাঠি, ৪.৬০% মানুষ হিন্দি, ২.৭০% মানুষ উর্দু, ২.০০% মানুষ কন্নড়, ০.৪৬% মানুষ সিন্ধি এবং ০.৪২% মানুষ তেলুগু তাদের প্রথম ভাষা হিসাবে ব্যবহার করেন।

আরও দেখুন

তথ্যসূত্র 

মহারাষ্ট্রের জেলা
পুণে বিভাগ
কোলহাপুর জেলা
ভারতের জেলা